نِکولاس مادُرو

نِکولس مادُرو مورس (زامُت 23 نَوَمبَر 1962) چھُ اَکھ وینیزُویٖلن سِیاسَت دان تہٕ سٲبِقہٕ ٹریڈ یُونِیَن لیٖڈر یُس 2013 پؠٹھٕ جَنؤری 2026 تام وینیزُویٖلاہُک صَدٕر اوس۔ سُہ چھُ وینیزُویٖلاہٕکیٚن اِکوَٹ سَمٲجی پارٹی (PSUV) ہُک رُکُن۔  
تَمہِ کٔرِ سٲبِقہٕ صَدٕر ہیوگو شاویٖز سٕنٛزِ مرنہٕ پَتہٕ صَدٕر سُنٛد عُہدہٕ سَمبالنہٕ برٛونٛہہ 2006 پؠٹھٕ 2013 تام غٲر مُلکی ؤزیٖر تہٕ 2012 پؠٹھٕ 2013 تام وینیزُویٖلاہُک نٲیِب صَدٕر پٲٹھؠ کٲم۔
جَنؤری 2026 ہَس مَنٛز آو سُہ اَمریٖکی فَوجہِ دٔسؠ گرِفتار کَرنہٕ تہٕ اِقتِدارٕ نِش ہَٹاونہٕ۔

اِبتِدٲیی زِنٛدَگی تہٕ کٲم
نِکولس مادُرو زاو 23 نَوَمبَر 1962 کاراکاس، وینیزُویٖلاہَس مَنٛز۔ سِیاسَتس مَنٛز یِنہٕ برٛونٛہہ اوس سُہ کاراکاس میٹرو سِسٹَمَس مَنٛز بَس ڈرایوَر پٲٹھؠ کٲم کَران۔ سُہ بَنیو اَکھ ٹریڈ یُونِیَن لیٖڈر تہٕ 1990 کِس دَہائی مَنٛز گوٚو ہیوگو شاویٖز سٕنٛدِس "فِفتھ رِپبلِک موومِنٹ" (Fifth Republic Movement) مَنٛز شٲمِل۔  

سِیٲسی زِنٛدَگی
مادُروَن اوس 2000 مَنٛز قَومی اَسَمبلی خٲطرٕ چُننہٕ آمُت۔ 2006 مَنٛز بَنیو سُہ غٲر مُلکی ؤزیٖر (Foreign Minister)۔ اَکتوٗبَر 2012 مَنٛز آو سُہ نٲیِب صَدٕر مُقرَر کَرنہٕ۔ ہیوگو شاویٖز سٕنٛزِ مرنہٕ پَتہٕ زیوٗن تٔمؠ 2013 ہُک صَدارتی چُناو۔  

صَدارَت تہٕ تَنازٕ

تٔمہِ سٕنٛدِس دورَس مَنٛز گوٚو وینیزُویٖلاہَس سَخت مَعاشی بحران، یَتھ مَنٛز ہایپر اِنفلیشن (hyperinflation)، کھؠنٕچ کٔمی، تہٕ سِیٲسی بے اِستِقام شٲمِل چھُ۔ 2018 تہٕ 2024 ہٕکؠ صَدارتی چُناو ٲسؠ تنازٕ لد، تہٕ وارِیاہَن مُلکَو کٔر نہٕ تِہُنٛد نَتایِج تَسلیٖم۔  
3 جَنؤری 2026 ہَس مَنٛز آو سُہ اَمریٖکہٕ سٕنٛزِ مَخصوٗص فَوجہِ دٔسؠ حِراسَتَس مَنٛز نِینہٕ۔  

ذٲتی زِنٛدَگی
مادُرون چھُ سیلِیا فلوریس سٟتؠ خانٛدَر کٔرِتھ۔ تِمَن چھُ اَکھ نیٚچُو ییٚمِِس ناو "نِکولس مادُرو گویرا" چھُ۔

حَوالہٕ

زٲژ:وینَزوٗیِلٲے سِیاسَتھ دان